cyanic-selkie/wikianc huggingface dataset:
היערכות מדינת ישראל לרעידות אדמה באתרי ונכסי מורשת תרבות
היסטוריה
בין השנים 2015–2017 ישראל הייתה שותפה בפרויקט פרומידה (PROMEDHE - Protecting Mediterranean Cultural Heritage during Disasters), של האיחוד האירופי. הפרויקט שם לו למטרה לחזק את יכולות המענה של גופי החירום הלאומיים למצבי אסון באזור הים התיכון בדגש על שמירה על מורשת תרבותית לאחר אסון טבע (רעידת אדמה).
ההיערכות לרעידות אדמה בנכסי מורשת תרבות בשנים האחרונות קידמה את ההכרה בכך שנכסי המורשת התרבותית הם חלק בלתי נפרד מהחוסן הלאומי שהוא אחד המרכיבים שיידרשו בשיקום המדינה לאחר אסון רעידות אדמה. המודעות של אנשי המקצוע, של מקבלי ההחלטות ושל הציבור הרחב, הם אלו שיבטיחו את שיפור ההיערכות ואת ההגנה על נכסי המורשת התרבותית של ישראל, גם מפני רעידת אדמה.
כלים לניהול, הערכה וחשיפה
הכלים של ניהול סיכונים שקודמו בישראל בשנים האחרונות נבנו מתוך התפיסה שקיימת דחיפות לטפל בנושא ההיערכות לרעידות אדמה בבניית כלים פשוטים לטווח המיידי עם היכולות המקומיות בתמיכה מחוץ ומתוך ההבנה שהכלים ישודרגו בהמשך.
מפת סיכונים
מפת סיכונים (באנגלית: Risk Map) היא מפה שמציגה תמונת מצב של הערכת האיומים על נכסי מורשת התרבות. המפה היא תוצר של ריכוז מידע ביחס למבנה או לשריד בודד, המאפשר להעריך את רמת הסיכון בהתחשב במצבו הפיזי ובגורמי הסיכון המאיימים עליו. אלו כוללים גורמים טבעיים, כגון: רעידות אדמה, זיהום אוויר, שיטפונות גלישות קרקע, שריפות וצונמי, וגם מעשה ידי אדם, כגון: לחצי פיתוח, עומסי תיירות וונדליזם.
מפת סיכונים לרעידות אדמה באתרים ארכאולוגיים בנוי על בסיס פיתוח מואץ של "אבטיפוס" למפת סיכונים לרעידות אדמה. המודל בוחן את סוגי הסיכון הסייסמי מול סוג הנכס הארכאולוגי ועל פי התוצאה מחשב את רמת הסיכון של המבנה המוערך בזמן רעידת אדמה. הסקר נערך בשיתוף הפעולה עם וועדת ההיגוי הבין משרדית להיערכות לרעידות אדמה והמכון הגאולוגי ורשות העתיקות.
כנסים בין-לאומיים בישראל
מטרות הכינוסים הבין-לאומיים הן לשתף בידע קיים על אודות טכנולוגיות להתמודדות עם נזק צפוי ולמזעור נזקים לנכסי מורשת תרבות בעת רעידת אדמה, ללמוד מהניסיון האיטלקי והעולם בהתמודדות עם רעידות אדמה, לקדם שיתוף פעולה עם מוסדות אקדמיים באיטליה בתחום ההגנה על מורשת התרבות ולהעלות את המודעות לצורך בהיערכות לרעידות אדמה באתרי מורשת תרבות בישראל. הכנסים השתתפו למעלה מ 50 מומחים בעלי שם מכל רחבי העולם..
הערכה של סיכונים סייסמיים במבנה היסטורי
הערכת סיכונים במבנה היסטורי מחשבת את רגישותו של המבנה מפני רעידת אדמה. החישוב נערך על פי מיקומו הגאוגרפי ועמידותו ורגישותו של מבנה הנתון.
הערכה של סיכונים סייסמיים במתחם ארכאולוגי
סקר הערכת סיכונים של מבנים ושרידים ארכאולוגיים נערך בגן הלאומי קיסריה, במתחם בית המושל. הסקר נערך על ידי מהנדסות מאוניברסיטת פדובה בשיתוף רשות העתיקות. מטרת הסקר הייתה להעריך את עמידות המבנה מפני רעידות אדמה ולשמש כבסיס לתוכנית ביצוע לשיפור העמידות של המבנה.
מודל הערכה של סיכונים סייסמיים ברובע עירוני
סקר הערכת סיכונים של רובע היסטורי נערך בשני רבעים של ערים עתיקות בעכו ובצפת. הסקר נערך על ידי מהנדסות מאוניברסיטת פדובה בשיתוף רשות העתיקות. הסקר העריך ברמה בסיסית ויזואלית את מבנה הרבעים והמבנים שבהם וזיהה את הרגישויות שעלולות להוות נקודות התורפה במקרה של רעידות אדמה. ממסקנות הסקר עולה שפיתוח אסטרטגיות מניעה אינו יכול להתעלם מהתפתחות המבנים היסטוריים והנזקים שנגרמו בשל כך (תוספות בנייה ושינויים). ניתוח רגישות הוא מהותי להפחתת הסיכון הסייסמי במבנים עתיקים והתוצאות שהתקבלו מראות על התאמה משמעותית בין הערכת הסיכונים לייצוגים הסכמתיים של המודולים הסטנדרטיים.
ניטור סייסמי ומעקב במבנה היסטורי
בחודש נובמבר 2013 הותקנה מערכת ניטור סייסמי על המגדל הדרום מערבי של מצודת מגדל דוד בעיר העתיקה בירושלים על ידי הפקולטה להנדסה אזרחית ואדריכלות והסביבה מאוניברסיטת פדובה (איטליה) בשיתוף פעולה עם מינהל שימור ברשות העתיקות (ישראל). מטרתו של הניטור הוא לזהות, לאתר ולסווג את סוג וחומרת הנזקים הנגרמים על ידי גורמים חיצוניים סייסמיים שמשפיעים על תהליך ההתדרדרות של המבנה ולהעריך את ההשפעות שלהם על עמידות במבנה באירוע רעידת אדמה. ניתוח תוצאות המדידה מאפשר להעריך במדויק את מצבו של המבנה ולתכנן בדיוק יתר את הפעולות שנדרשות על מנת להפחית את תוצאות הפגיעה העלולה להכות במבנה ולהמליץ על הטיפול אופטימלי ו את יכולת העמידות של המבנה.
השימוש במערכת הניטור (SHM) במבני מורשת תרבותית הוא כלי הערכה מבוסס ידע שמאפשר: מעקב והתרעה על יציבותו של מבנה, הימנעות מביצוע התערבויות מיותרות ולהעריך נקודות תורפה מבניות, להעריך את אופן וצורת הטיפול והתערבות הנדרשת בגישה מדורגת במהלך הביצוע ולשלוט על מצב הנזק למבנה לאחר תרחיש סייסמי. הרציונל להתקנת המערכת היא מיקומה הגאוגרפי של ירושלים שסבלה כבר בעברה מרעידות אדמה וכן ערכיה של ירושלים כעיר בעלת חשיבות תרבותית בינלאומית שמאות מבנים היסטוריים עומדים בה.
מדריך להיערכות לרעידות אדמה באתרי ונכסי מורשת תרבות
מדריך ההיערכות לרעידות אדמה באתרי ונכסי מורשת תרבות הוא מדריך שמנחה את העוסקים באתרי ונכסי מורשת תרבות כיצד להיערך לקראת רעידות אדמה, באילו פעולות לנקוט ומה הצרכים שיש להצטייד בהם. החוברת מאפשרת לארגונים, למוסדות לאתרים ולמוזיאונים השונים, לנקוט פעולות בסיסיות שעשויות לשפר את העמידות והמוכנות לקראת רעידות אדמה ולהקטין את אי הוודאות במקרה אסון או אחריו.
חוברת זו מציגה תוצרים של עבודה שנעשתה במסגרת פרויקט פרומידה, Protecting Mediterranean Cultural Heritage during Disasters, שמדינת ישראל הייתה שותפה בו עם מדינות האזור. הפרויקט עסק במוכנות באתרים ובנכסי מורשת התרבות ומתן מענה לאחר רעידות אדמה.
תיק שטח ונוהל להכנת תיק שטח לאתרים ונכסי מורשת תרבות
תיק שטח כולל את כל הנחיות הנדרשות להתארגנות באתר או בנכס נכס תרבות לקראת התמודדות עם מצב חירום של רעידות אדמה, לפני התרחשותה, ובמהלכה.
נוהל להכנת תיק השטח מנחה ומאפשר לצוות האתר או המוזיאון להיערך בצורה מיטיבת למצב אסון רעידות אדמה, מרמת הערכת עמידות המבנה, הערכת צורת אחסון, חלוקת תפקידים, סדרי עדיפויות רשימות קשר ועד טיפול ראשוני ופינוי האתר.
חוברת מפרטים לחיזוק מבני אבן מפני רעידות אדמה
ברבות מהערים העתיקות בישראל ובמבנים מסורתיים לא שלודים, (ללא שלד בטון) בנויים אבן, נערכים באופן סדיר פעולות של שינויים, הרחבות, תוספות בנייה שעלולים להעמיד בסכנה את המבנה ואת התושבים שגרים בהם. היישום של טכנולוגיות מודרניות לעיתים אינם מותאמות למבני אבן מסורתיים במקרים רבים מחלישים את המבנה ומעמידים אותו בסכנה. הצגת המפרטים של חיזוק מבני אבן מפני רעידות אדמה מבוסס על הידע שנצבר בעולם וחוברת המפרטים עשויה לשמש מדריך לטיפול נכון ולשיפור עמידות מבני אבן בישראל. חוברת ראשונה זו מציגה מפרטים לחיזוק מבני אבן לעמידות בפני רעידות אדמה מטיפוס המבנים בעכו העתיקה ששימשו מקור לגיבושם. ההתייחסות לשימור וחיזוק של המבנים העתיקים הם מצילי חיים, שכן שיפור עמידותם ברעידת אדמה חזקה תגן על חיי האוכלוסייה המתגוררת במבנים אלו ותורמת לשיפור המוכנות לרעידת אדמה בישראל בכלל
הכשרות וקורסים
קורס הכשרה ראשון היה מבוא (ITC) שתוכנן כדי לחלוק את כלי שיתוף הפעולה הבין-ללאומי והסטנדרטים העיקריים המוכרים להערכת צרכים מהירה ראשונית והערכת יכולות תגובה בעקבות אסון טבע. הקורס נבנה במתודולוגיה שאומצה בעל ידי המנגנון הקהילה האירופאית (CMI) והערכת המשימה (AMC). בין הנושאים העיקריים שנלמדו: ידע כללי על מנגנון ההגנה האזרחית האירופית, תגובת אסון על בסיס המערכות הבין-לאומיות, תכנון הערכה, ניהול מידע, תקשורת בין תרבותית ויחסי מדיה.
קורס ההכשרה השני היה התמחות בתחום התוכן של המורשת התרבותית (STC). הקורס התמקד בהגנה על מורשת תרבותית בעת חירום, הערכת הצורך ויכולות תגובה, פעולות ראשונות וטכניקות לשמירה והגנה על האתרים ועל פריטים שניתנים להזזה בעת חירום, תוך דגש על סוגיהם ורגישותם. הקורס גם נועד ליצור ולהכין מאגר מומחים המסוגל לפעול ברמה הלאומית והאזורית כאחד.
תרגילי חירום באתרי מורשת תרבות
תרגיל חירום באתרי מורשת תרבות הוא דימוי מבוים של מצב המדמה מציאות התרחשות של רעידת אדמה באתר שהוא נכס מורשת תרבות (כגון: גן לאומי, מוזיאון, מחסני אוצרות, ארכיב כנסייה). תרגיל החירום נערך על מנת לאמן ולהעריך את תפקודם של המסגרות שאמורות לתת מענה למצבי חירום אלו ולהפקת לקחים בנוגע לתכנון, היערכות, פיקוד ושליטה וביצוע משימות בזמן ובאיכות הנדרשת. התרגיל הצבאי.
תרגיל ראשון בישראל התקיים ב-11.4.18 והוא כלל תרגיל טיפול ופינוי פריטי מורשת תרבות ברעידת אדמה. התרגיל התקיים בגן הלאומי בית גוברין, בחלקו הצפוני של הגן הלאומי, במבנה המאחסן את ממצאי החפירות של בית גוברין ומרשה. מטרות התרגיל היו בחינת המתודה ותרגול של פינוי נכסי מורשת תרבות ניידים לאחר רעידת אדמה, הצגת נושא חילוץ ופינוי נכס מורשת תרבות - ממצאים ופריטים, המשך תהליך ההיערכות לרעידות אדמה בנכסי מורשת תרבות והעלאת המודעות לצורך להיערך למתן מענה באתרי מורשת, זאת לאור החשיבות הערכית, לאומית, דתית, עולמית, היסטורית, כלכלית ופוליטית של אתרים אלו. בתרגיל נטלו חלק נציגי הארגונים השותפים בפרויקט PROMEDHE, רשות הטבע והגנים, רשות העתיקות, משרד התרבות, המועצה לשימור אתרים, איגוד המשמרים, מוזיאון ישראל, מוזיאון ארץ ישראל, מוזיאון תל אביב, וועדת ההיגוי הבין-משרדית להיערכות לרעידות אדמה, רח"ל, משטרת ישראל, פיקוד העורף, כיבוי והצלה ועוד. לתרגיל הגיעו שלושה משקיפים מההגנה האזרחית וארגון הכבאות באיטליה.
תרגיל חירום בין-לאומי התקיים במסגרת פרויקט פרומידה ונערך בלוקה (LUCCA) שבאיטליה. התרגיל דימה רעידת אדמה שהתרחשה באזור לוקה, כאשר לאחר שבוע של שלב הצלת חיים, ממשלת איטליה הגישה בקשה לסיוע בין-לאומי מהארצות ששותפות בפרויקט. הבקשה הגיעה גם למדינת ישראל לוועדת ההיגוי הבין-משרדית להיערכות לריעדות אדמה, שהוציאה משלחת הישראלית שכללה 12 חברים מתוך חברי פורום פרומידה ישראל אשר היו שותפים בשנתיים האחרונות בפעילויות השונות של הפרויקט ובהם הכשרות מקצועיות.
יחידת הקסדות הכחולות - כוח ייעודי להצלת נכסי מורשת תרבות
ב 14 לדצמבר 2022 הוקמה יחידת הקסדות הכחולות שהיא יחידה טקטית של כוח חירום למתן מענה וטיפול באתרי ונכסי מורשת תרבות ברעידת אדמה, בדומה לכוח מקביל שהוקם באיטליה. מטרתה של היחידה במצבי חירום ובפרט רעידת אדמה, היא הצלת חיים בשלב המיידי, ובשלבים מאוחרים יותר לטפל בצורה ראויה בנכסי המורשת התרבותית, קרי, חיזוקים ותמיכות במבנים עתיקים ואתרים ארכאולוגיים ובהמשך, פינוי של ממצאים פריטים על פי מתודולוגיות של טיפול ראוי בנכסי מורשת (תיעוד, שימור ראשוני, אריזה ופינוי מותאמים). היחידה בחסות ועדת ההיגוי הבין-משרדית להיערכות לרעידות אדמה, הוקמה על ידי רשות הטבע והגנים, בהשתתפות כל ארגוני המורשת וחבריה הם משמרי המורשת הבנויה המוכרים בישראל, בהיותם מאגר אנושי מקצועי ומיומן וזמין לסוג משימות זה. שנת 2023 היא שנת ההכשרה של היחידה ובמהלכה עברה קורס סע"ר מטעם פיקוד העורף וקורס פינוי ממצאים לאחר אסון.
רודני וייט
רודני צ'ארלס וייט (באנגלית: Rodney White; נולד ב-28 ביוני 1980) הוא כדורסלן אמריקאי המשחק בעמדת הפאוור פורוורד.
קריירה
ב-13 ביולי 2008 הודיעה קבוצת מכבי תל אביב כי צירפה את וייט לשורותיה לאחר שחתם על חוזה למשך שנתיים. במכבי תל אביב מיעט וייט לשחק כאשר במרבית המשחקים כלל לא נכלל בסגל הקבוצה. ב-2 בדצמבר 2008 הודיעה הקבוצה על שחרורו.
ב-27 ביולי 2011 פורסם כי וייט נעצר לאחר שבביתו בארצות הברית נמצאו שתילי מריחואנה וכלי נשק.
יחסי דנמרק–הפיליפינים
יחסי דנמרק–הפיליפינים הם היחסים הדו-צדדיים בין דנמרק לפיליפינים. דנמרק מחזיקה בפיליפינים שגרירות במנילה, ואילו הפיליפינים מחזיקה בדנמרק שגרירות בקופנהגן.
יחסים דיפלומטיים מתוארים כחזקים, קרובים, לבביים וידידותיים. הפיליפינים הגדירו את דנמרק כבעלת ברית משמעותית במשאבי האנרגיה המתחדשת ובאנרגיית הרוח שלה. הפיליפינים נהנים מיחסים ימיים חזקים עם דנמרק.
בפברואר 2006 מחו מוסלמים בפיליפינים ושרפו את דגל דנמרק כדי לגנות את פרשת קריקטורות מוחמד.
היסטוריה
יחסים דיפלומטיים כוננו ב-28 בספטמבר 1946 ובריטניה הייתה אחראית ליחסים עם דנמרק.
מאז 1976, הפיליפינים שמרה על נציגות דיפלומטית בשוודיה, ששמרה על קשרים דיפלומטיים עם דנמרק ושאר המדינות הנורדיות והבלטיות. בשנת 2002 החליטה דנמרק לסגור את שגרירותה בפיליפינים מסיבות כלכליות, אך היא נפתחה מחדש בשנת 2014.
סיוע
בשנת 1993 העניקה דנמרק לפיליפינים 14.910 מיליון קרונה דנית להקמת משרד שיקום נהרות שתשפר את סביבת הפיליפינים. סוכנות הפיתוח הבינלאומית הדנית השתמשה ב-16 מיליון קרונה דנית לילדים ולנוער נכים בפיליפינים. דנמרק סייעה ב-300,000 קרונה דנית בהצפות במהלך הסערה הטרופית וואשי שהרגה כ-1,000 בני אדם.
סחר, הסכמים ושיתוף פעולה כלכלי
בשנת 1954 הוחלט לנהל משא ומתן להסכם רשמי על הסדר אווירי. בין 1970 ל-1972 ייצאו הפיליפינים מוצרים בשווי 8.8 מיליון דולר לדנמרק. מרבית הייצוא הפיליפיני כלל מכונות ומוצרים גמורים. הפיליפינים גם רצו לייצא בעתיד מלבושים מוגמרים, פירות משומרים, מיץ, מוצרי עץ, עץ וחומרי גלם אחרים לדנמרק. במחצית הראשונה של 2008 נסחרו סחורות בשווי של יותר מ-43 מיליון דולר בין דנמרק לפיליפינים. בשנת 2009 היצוא הדני לפיליפינים הסתכם ב-500.9 מיליון קרונה דנית ואילו היצוא הפיליפיני לדנמרק הסתכם ב-306.8 מיליון קרונה דנית.
בשנת 2005, בעזרת סוכנות הפיתוח הבינלאומית הדנית, הוקמה חוות רוח בקגאיאן. בשנת 2010 פיתחה החברה הפיליפינית Northwind Power Corp את חוות הרוח, בעזרת משקיעים דנים. חומרי הטורבינה נשלחו גם מדנמרק.
בנק יהב
בנק יהב לעובדי המדינה בע"מ הוא בנק ישראלי שקהל לקוחותיו בעבר היו בעיקר עובדי המדינה בישראל.
הבנק מתמחה במתן שירותים פיננסיים למגזר הקמעונאי – משקי בית ועובדים שכירים ומעניק שירותים פיננסיים ובנקאיים בתחומי השקעות, אשראי, ניירות ערך, כרטיסי אשראי ומטבע חוץ.
נכון לשנת 2021, הבנק מעסיק כ־900 עובדים, יש לו 52 סניפים בפריסה ארצית וכן 5 מרכזי ייעוץ והשקעות בתחום ניירות ערך ישראליים וזרים. הבנק מעמיד לשירות לקוחותיו מגוון ערוצים דיגיטליים ובהם אפליקציות (יישומונים) ואתר אינטרנט לניהול חשבון, ביצוע פעולות ומסחר בשוק ההון, מוקד טלפוני לשירות לקוחות ("יהב ישיר") ועוד. הבנק מוחזק על ידי בנק מזרחי-טפחות בע"מ (50%) ועל ידי החברה למפעלי כלכלה ותרבות לעובדי המדינה בע"מ (50%), השייכת להסתדרות עובדי המדינה ולמדינת ישראל בחלקים שווים.
היסטוריה
"יהב קופת עובדי המדינה בע"מ" נוסד בשנת 1954 על ידי מדינת ישראל והסתדרות עובדי המדינה. הבנק הוקם במטרה להיטיב את התנאים לעובדי המדינה או עובדים במוסדות הנתמכים על ידי המדינה, ובמשך עשרות שנים היה מזוהה עמם, ופתיחת חשבון התאפשרה רק למגזרים אלו. עם הקמת הבנק נפתחו שני הסניפים הראשונים - בירושלים ובתל אביב, וחמישה חודשים לאחר מכן, במאי 1955, נפתח סניף שלישי בחיפה.
פעילות הבנק התרחבה במקביל לגידול בקרב עובדי המדינה, מוסדות ציבוריים וחברות ממשלתיות, ובשנת 1976 הוחלט על הרחבת מערך השירותים הבנקאיים ושינוי שם החברה ל"בנק יהב לעובדי המדינה בע"מ". שנתיים לאחר מכן הוקם סניף 'הקריה ירושלים' בקריית הממשלה בן-גוריון ובמהלך שנות ה-80 הוקמו שלושה סניפים נוספים, בירושלים, תל אביב ובאר שבע.
מכירה למזרחי טפחות
בשנת 2007 התקשר בנק הפועלים בהסכם עם בנק מזרחי טפחות למכירת חלקו של בנק הפועלים (50%) בבנק יהב. ההסכם הושלם ביוני 2008. 50% האחרים מוחזקים על ידי החברה למפעלי כלכלה ותרבות לעובדי המדינה בע"מ, השייכת להסתדרות עובדי המדינה ולמדינת ישראל בחלקים שווים.
קהל הלקוחות
בשנת 2007 הפסיד הבנק במכרז לאספקת שירותי בנקאות לעובדי המדינה ובפברואר 2009 שונו תנאי רישיון הבנק, והותר לו לפנות לכלל ציבור הלקוחות. רישיון הבנק הורחב מעת לעת והבנק הציע את שירותיו לאוכלוסיות נוספות; החל משנת 2009 אין עוד הגבלה על סוג הלקוחות להם הבנק רשאי להעניק שירותים לפי רישיונו ואלה כוללים כל לקוחות פרטיים או תאגידים. עובדי המדינה ממשיכים להוות קהל יעד מהותי ומקבלים שירותים שונים בהתאם להתקשרות קיימת עם מדינת ישראל למתן אשראי לעובדי מדינה וכן בהתאם להסכם עם הסתדרות עובדי המדינה. נכון לשנת 2022, 94% מלקוחות הבנק הם שכירים או אנשים פרטיים שמחזיקים בתיקי השקעות ו-5% הם עצמאיים. לבנק 410 אלף לקוחות ומהם כ-315 אלף חשבונות פעילים.
חברות בבורסה
בנק יהב הוא חבר בבורסה לניירות ערך ובשנת 2019 אושר על ידי הבורסה כחבר מסלקה
החלפת ליבת המחשוב
הבנק קיבל שירותי מחשוב מבנק הפועלים בע"מ עד לשנת 2016. לקראת התנתקות ממערכות המחשוב של בנק הפועלים, התקשר הבנק בשנת 2014 עם חברת טאטא שירותי ייעוץ לצורך הקמת מערכת ליבה בנקאית וקבלת שירותי מיקור חוץ בנושאי מחשוב ותפעול, אשר החליפו את שירותי המחשוב מבנק הפועלים. החל משנת 2017, הבנק מקבל את שירותי מחשוב הליבה שלו מטאטא שירותי ייעוץ והוא הבנק הראשון בישראל שמשתמש במערכת ליבה דיגיטלית מספק בינלאומי, אשר הותאמה לדרישות הרגולטוריות בישראל.
תרומה לקהילה
מדיניות הבנק במעורבות בקהילה, מתמקדת לרוב בהעצמת בני נוער בסיכון ואוכלוסיות מוחלשות והבנק פועל לטובת צמצום פערים וקידום שוויון הזדמנויות בחברה ומשתף פעולה ותומך במפעלי חברה וספורט שונים ובהם הפועל ירושלים נוער, המפעל להכשרת ילדי ישראל, שלווה, אקי"ם ירושלים, מעון בית עדן רמלה, בית הגלגלים, עלה ועוד. בנוסף, תומך הבנק בעמותות המתמקדות בחלוקת מזון וסיוע לנזקקים – משפחות נזקקות, קשישים, ניצולי שואה: לקט ישראל, לתת, נבט, שובו אחים, סח"י.
משנת 2016 הבנק תומך בג'ודוקה האולימפי אורי ששון.
טקסארקנה
טקסארקנה (באנגלית: Texarkana) היא עיר הבירה של מחוז מילר שבארקנסו. העיר נמצאת בגבול הדרום-מערבי של ארקנסו ולמעשה חלקה המערבי של העיר נמצא מעבר לגבול, בטקסס.
העיר הוקמה בצומת מסילת רכבת ב-8 בדצמבר 1873 והיא העיר המרכזית במטרופולין טקסארקנה, שנושא את שמה של העיר.
היסטוריה
מחוז מילר הוקם ב-1820 בטריטוריית ארקנסו והוא נקרא לכבוד הגנרל ג'יימס מילר שהיה המושל הטריטוריאלי הראשון של ארקנסו והיה גנרל במהלך מלחמת 1812. מחוז מילר הוקם חרף העובדה שהייתה חוסר ודאות באשר לקו הגבול של המחוז האמריקאי לבין הגבול המקסיקני (באותם ימים טקסס הייתה חלק ממקסיקו), כתוצאה מכך המתיישבים במקום טענו כי בארקנסו גובים מיסים על אדמות שעלולות להיות מוחזקות בידי מקסיקו, אם לא די בכך תושבים רבים באזור התמרמרו על מה שהם ראו כדיכוי של הטקסטנים האירופאים-אמריקאים על ידי המקסיקנים הכריזו בגלוי על נאמנות לטקסנים.
לאחר שרפובליקת טקסס קיבלה עצמאות, המתחים באזור גברו וב-1837 הציע המושל ג'יימס קנונווי כי "התרופה הקלה והיעילה ביותר היא ביטול מחוז מילר לאזור פטריוטי יותר", ואכן המחוז פורק ואדמתו הפכה לחלק ממאחוז לאפייט, גם הוא בארקנסו.
ב-1873 נמכרו מגרשי עיירה בטקסרקנה, ארקנסו, בצומת שחיברה בין שתי מסילות רכבת, מה שגרם לאזור להתפתח במהרה ולהפוך למרכז סחר אזורי. בשנה שלאחר מכן, ביוני 1874 נוסדה עיר בטקסס בשם "טקסרקנה" בסמוך לגבול עם ארקנסו.
עוד באותה שנה, הוקם מחדש מחור מילר אך מאמציה של העיר הצעירה בארקנסו, טקסארקנה להתאגד לא מומשו עד אוקטובר 1880, כמעט שבע שנים לאחר הקמת של העיר התאומה במקסיקו. שני הערים בדרך כלל מכירות בתאריך התאגדות העיר ב-8 בדצמבר 1873.
הגן הגזום
הגן הגזום הוא גן בפארק הירקון שבו מצויות שדרות של עצים, רובן גזומות. הגינון בגן שאוב מהסגנונות הפורמלי, הקלאסי והים-תיכוני. הגן תוכנן על ידי האדריכל גדעון שריג. בפארק מצויים ממצאים ארכאולוגיים אחדים, לרבות העתק של הפסיפס המופיע בבית הכנסת בבית אלפא. שטח הגן הוא 15 דונם.
סמל איי מרשל
סמל איי מרשל מורכב מציפור המצוירת בצורה מסורתית, שמאחוריה שני איים, קאנו ועץ דקל על רקע כחול. הרקע הכחול מסמל את האוקיינוס השקט והאיים הקאנו והדקל את איי מרשל, ואת תושבי האיים ותרבותם. בפינה השמאלית העליונה של הסמל, ופינה הימנית העליונה פסים אדומים ולבנים. סביב הסמל מופיעה הכתובת: "ממשלת איי מרשל" באנגלית ("Government of the Marshall Island") ומתחת לסמל אותה כתובת במרשלית: "Jepilpin ke Ejukaan."
לאורה מנצ'ינלי
מנצ'ינלי כתבה גם טקסטים אקדמיים, ספרי ילדים, חיבורים (רבים מההיסטוריה של ימי הביניים) ורומנים היסטוריים.
ביוגרפיה
לאורה מנצ'ינלי נולדה באודינה ב-1933 והתגוררה ברוברטו במשך ארבע שנים לפני שעברה לטורינו עם משפחתה ב-1937.
לאחר השכלתה ולימודיה בבית הספר, היא סיימה את לימודיה באוניברסיטת טורינו בשנת 1956 עם תואר בספרות גרמנית עם התמקדות בספרות מודרנית.
בשנים שלאחר הדוקטורט היא לימדה מבלי לוותר מעולם על תשוקתה לתרבות הגרמנית של ימי הביניים. ב-1969 היא כתבה את החיבור "שיר הניבלונגים. בעיות וערכים".
בשנות ה-70 לימדה פילולוגיה גרמנית באוניברסיטת ססארי ולאחר מכן נקראה בוונציה על ידי הגרמניסט לדיסלאו מיטנר, ב-1976 היא ייסדה את המחלקה להיסטוריה של השפה הגרמנית באוניברסיטת קה פוסקרי בוונציה.
בעצת עמיתו וחברו, קלאודיו מגריס, ב-1972 ערכה ותרגמה לאיטלקית מהכרך המקורי, שירת הניבלונגים, ואחריו ב-1978 טריסטן (גוטפריד פון שטרסבורג) וב-1989 גרגוריוס והיינריך המסכן (הרטמן פון אואה).
לאחר שחזרה לטורינו כבעלת הקתדרה לפילולוגיה גרמנית באוניברסיטה, ב-1981 ערכה לאורה מנצ'ינלי את הופעת הבכורה שלה בסיפורת, והוציאה לאור את "שנים עשר אבי המנזר של Challant", רומן היסטורי שהמחברת החלה לכתוב ב-1968. לאחר מכן הגיעה "רוח הרפאים של מוצרט" ב-1986 ו"הנס של אודיליה הקדושה" ב-1989.
בתחילת שנות ה-90, מושפעת מטרשת נפוצה, לורה מנצ'ינלי עזבה את הקתדרה לפילולוגיה גרמנית.
משנת 1994 ואילך, היא התמסרה כולה לכתיבה ופרסמה יותר מחמש עשרה יצירות לאורך העשור, למרות אשפוזים בבית חולים ושיקום ממושך.
מנצ'ינלי מתה ב-7 ביולי 2016 בטורינו כתוצאה ממחלתה. טקס הפרידה התקיים ב-11 ביולי 2016 בבית הקברות המונומנטלי של טורינו; ההלוויה התקיימה בגלות בעמק סוסה, שם הסופרת שילמה את אחד הרומנים שלה.
היא קיבלה מספר פרסים בתחום הספרות. בשנת 2005 היא התקבלה למסדר ההצטיינות של הרפובליקה של איטליה.
Portrait of an American Family
Portrait of an American Family הוא אלבום של להקת המטאל מרילין מנסון.
הפקה
האלבום "פורטרט של משפחה אמריקאית" הוא אלבום הבכורה של מרילין מנסון מ-1994 והוא מהווה מעין אוסף של שירים מתוך מיני-אלבומים קודמים של הלהקה. השיר שזכה להצלחה הגדולה ביותר מתוכו היה Lunchbox. השיר My Monkey כלל מספר שורות מתוך שיר שכתב הרוצח הסדרתי צ'ארלס מנסון. מטרתו המוצהרת של האלבום הייתה לזעזע מבחינה ויזואלית וטקסטואלית ובכך למשוך תשומת לב ציבורית אל הלהקה, מנהג שהפך למסורת באלבומיו הבאים של מנסון.
שמו של האלבום במקור היה The Manson Family Album (האלבום של משפחת מנסון).
אפרים בלוך
אפרים בלוך (27 ביוני 1922 – 27 ביולי 2005) היה מבכירי הסיירים של הפלמ"ח, ומראשוני המודיעין הקרבי של צה"ל.
ביוגרפיה
אפרים בלוך נולד בווינה שבאוסטריה, ועלה לארץ ישראל בשנת 1939.
אפרים היה מראשוני המתנדבים לפלמ"ח ביוני 1941 והתגייס למחלקת הסיירים של פלוגה ה׳ בפיקודו של חיים רון (זינגר).
בזמן המאבק בבריטים, השתתף אפרים בפעולת ליל הרכבות בנובמבר 1945 וגם תכנן את מבצע פיצוץ תחנת משטרת החופים הבריטית בגבעת-אולגה. בינואר 1946 היה המתכנן והמוביל של פיצוץ גשר דמייה בליל הגשרים ביוני 1946.
בלוך היה מדריך הטופוגרפיה הבכיר של הפלמ"ח וגם מדריך החבלה של הארגון.
כשחזר ארצה הצטרף אפרים לצה"ל והיה מראשוני המודיעין הקרבי של צה"ל ושירת בקבע עד שנת 1963.
ב-1962 בזמן שירותו הצבאי נשלח לאתיופיה לאמן את צבאו של היילה סלאסי.
אפרים דבר 6 שפות: עברית, אנגלית, צרפתית, גרמנית, יידיש וערבית.
אפרים בלוך נפטר בשנת 2005 ונקבר בבית הקברות בנתניה.
ספריו
ב-1992 יזם, יחד עם חברו מנחם רוסק, את הוצאת הספר של פלוגה ה' "והלכתם בארץ".
כף ווקר (אנטארקטיקה)
כף ווקר (באנגלית: Cape Walker) היא לשון יבשה מכוסה קרח, בקצה הדרום מזרחי של האי ת'רסטון, בארץ אלזוורת' שבאנטארקטיקה.
גילוי ומיפוי לשון היבשה
לשון היבשה מופתה לראשונה בהתבסס על תצלומי אוויר שצולמו על ידי צי ארצות הברית, במסגרת מבצע קפיצה לגובה ב-1946.
מקור השם
שמה של לשון היבשה נתן לה על ידי הוועדה המייעצת לשמות אנטארקטיים.
לשון היבשה נקראת על שמו קפטן אדוארד ק. ווקר (Edward K. Walker) רב החובל של האונייה קאניסטאו (Canisteo), שהייתה אוניית תדלוק בקבוצת האוניות המזרחית, במסגרת מבצע קפיצה לגובה שנערך על ידי צי ארצות הברית ב-1946–1947.
ביקור הנסיך ויליאם בישראל
ביקור הנסיך ויליאם, דוכס קיימברידג', בישראל הוא הביקור הרשמי הראשון של בן משפחת המלוכה הבריטית בישראל. ב-1 במרץ 2018 הודיע ארמון קנזינגטון כי הנסיך ויליאם יגיע לישראל לבקשת ממשלת בריטניה, ויבקר גם בירדן וברשות הפלסטינית.
הביקור בישראל החל ב-25 והסתיים ב-28 ביוני 2018 וכלל ביקור של הנסיך בתל אביב ובירושלים.
רקע
מתום המנדט וקום המדינה נמנעה משפחת המלוכה הבריטית להגיע לביקור רשמי בישראל. בעבר היו מספר ביקורים לא רשמיים של בני בית המלוכה. הנסיך צ'ארלס השתתף בהלוויית יצחק רבין ב-1995 ובהלוויית שמעון פרס ב-2016. אחרי הלוויית פרס עלה צ'ארלס לראשונה לקבר סבתו, הנסיכה אליס, אמו של הנסיך פיליפ הקבורה בהר הזיתים לצד דודתה אליזבת, נסיכת הסן. הנסיך פיליפ עלה לקבר אמו כשהגיע בהזמנת יד ושם לטקס הוקרה על שהצילה יהודים יוונים בשואה והוכרה כחסידת אומות עולם בשנת 1994. בביקורו זה נפגש עם ראש הממשלה, יצחק רבין, וכן עם הנשיא עזר ויצמן אך הקפידו שלא לקיים גינוני טקס רשמיים השמורים לטקסים ממלכתיים ורשמיים.
מאז התקיימו מספר ביקורים פרטיים נוספים של בני משפחת המלוכה. ביקורים רשמיים של ראשי ממשלת בריטניה התקיימו בישראל בעבר, ראשונה שבהם מרגרט תאצ'ר והאחרון שבהם דייוויד קמרון.
במרץ 2017 העביר הנשיא ראובן ריבלין הזמנה רשמית לבוריס ג'ונסון שר החוץ הבריטי בעת ביקורו בישראל לביקורם של בית המלוכה בישראל. בתכנון היה גם ביקור בבית העלמין לאלפי החיילים הבריטים, האוסטרלים וחבר העמים הבריטי שנהרגו בקרבות בארץ במלחמת העולם הראשונה, וציון הצהרת בלפור בתום מאה שנה להתרחשותן. גם מלקולם טרנבול ראש ממשלת אוסטרליה אישר את הצטרפותו למשלחת שהייתה צפויה להגיע בראשות הנסיך צ'ארלס. ברם בחודש מאי דווח כי הביקור לא יתקיים.
במאי 2017 בעת ביקורו של הארכיבישוף מקנטרברי ג'סטין וולבי אצל הנשיא ראובן ריבלין, חזר ושיגר הנשיא גם באמצעותו הזמנה בה מסר שישראל מאוד תשמח לקבל בברכה ביקור של בני משפחת המלוכה ובפרט לכבוד ציון 100 שנה להצהרת בלפור.
הנסיך ויליאם, שהגיע לישראל בשנת ה-70 לעצמאותה, כביקור רשמי ראשון של בן מלוכה בריטי במדינת ישראל, הוא נכדה הבכור של המלכה אליזבת השנייה, והשני בסדר הירושה לכתר הבריטי. הנסיך משמש זה מכבר כאחד משגריריה הרשמיים החשובים של הממלכה המאוחדת ולעיתים גם כנציגה הישיר של המלכה. רעייתו הדוכסית קייט, שילדה ב-23 באפריל, לא הצטרפה. עבור ויליאם זהו ביקורו הראשון במזרח התיכון.
לקראת הביקור
בלשון הודעת ארמון קנזינגטון כפי שנמסרה בחודש מרץ בציוץ תחילה בטוויטר ובהמשך במסמך רשמי שלהם באותו יום באנגלית נאמר:
הביטוי "השטחים הפלסטיניים הכבושים" בהודעה עורר עניין בישראל ושגרירות בריטניה בישראל בחרה להשתמש בהודעתה בביטוי "ברשות הפלסטינית" במקום "השטחים הפלסטינים הכבושים".
במהלך העימותים בגבול ישראל-רצועת עזה (2018), הופעלו לחצים על ידי ארגונים פרו-פלסטיניים על גורמי ממשל בבריטניה על מנת לבטל את הביקור בישראל. ובפרט לאחר מה שכונה על ידם כ-"טבח בעזה" באירועי ה-14 במאי באותה שנה, אך דובר ארמון קנזינגטון מסר שהביקור יתקיים כמתוכנן.
ב-25 במאי השתתף הנסיך ויליאם בקבלת פנים בשגרירות ישראל בלונדון לציון יום העצמאות ה-70 של ישראל. יום קודם לכן השתתף אביו הנסיך צ'ארלס גם הוא באירוע מטעם הקהילה היהודית בבריטניה לציון 70 שנה לייסוד מדינת ישראל באולם אלברט הול המלכותי.
התייחסויות דיפלומטיות לביקור
נשיא המדינה ראובן ריבלין וראש ממשלת ישראל בנימין נתניהו בירכו על ההודעה כביקור היסטורי המתקבל באהדה רבה.
מלשכת יו"ר הרשות הפלסטינית נמסר (על הביקור ברשות הפלסטינית שישולב בביקור): אבו מאזן "מברך על הביקור החשוב, והוא מקווה שהוא יתרום לחיזוק הידידות בין שני העמים".
אליסטר ברט, שר זוטר במשרד החוץ הבריטי שאחראי על המזרח התיכון, אמר שמדובר ב"ביקור חשוב ובהזדמנות ייחודית לחזק את הקשרים הדיפלומטיים והתרבותיים באזור".
שגריר בריטניה בישראל דייוויד קוורי אמר: "זו תהיה הזדמנות נהדרת להציג כמה ישראל ובריטניה פועלות יחד ומשתפות פעולה בימים אלה, בין אם במדע, טכנולוגיה, מסחר או השקעות, וגם בתחום הביטחון. הרבה יותר מאי פעם".
שגריר ישראל בבריטניה מארק רגב פרסם מאמר שבו שיבח את הביקור כביטוי נוסף ליחסים ההדדיים ושיתופי הפעולה הרבים בין שתי המדינות. בדבריו הביע את האהדה הרבה שלהערכתו יזכה הנסיך מהעם בישראל. במאמרו אף הזכיר את ביקורם של הנסיך ורעייתו במחנה הריכוז שטוטהוף בשנה החולפת מתוך סולידריות עם קורבנות השואה.
הביקור
הנסיך ויליאם החל את ביקורו במזרח התיכון ב-24 ביוני בביקור בעמאן בירת ירדן, שם שהה כיממה וחצי. הוא הגיע לישראל ב-25 ביוני בערב, ושהה במלון המלך דוד בירושלים.
ב-26 ביוני ביקר הנסיך ביד ושם, שם נפגש עם הנרי פונר ופול אלכסנדר- ניצולי השואה מהקינדר-טרנספורט, וכן נפגש עם ראש הממשלה נתניהו ועם הנשיא ריבלין, עם כל אחד מהם במעונו הרשמי. במעון ראש הממשלה נפגש גם עם צאצאיהם של חיימקי ורחל כהן, אותם הצילה בתקופת השואה הנסיכה אליס, סבתא רבתא של הנסיך ויליאם. אחר הצהריים ביקר יחד עם רון חולדאי בחוף הים של תל אביב.
ב-27 ביוני ביקר הנסיך בתל אביב ונפגש, בין השאר, עם נטע ברזילי ועם נציגי חברות סטארט אפ וארגונים חברתיים. בצהרי אותו יום נסע הנסיך לרמאללה, לפגישה עם נשיא הרשות הפלסטינית מחמוד עבאס.
ב-28 ביוני הנסיך ביקר בכותל, בהר הבית, בהר הזיתים ובקבר סבתא רבתא שלו, חסידת אומות העולם הנסיכה אליס, בכנסיית מריה מגדלנה.
בין מלוויו למשלחת היה רבה הראשי של בריטניה הרב אפרים מירוויס.
לסלו לובאס
לסלו לובאס (בהונגרית: Lovász László; נולד ב-9 במרץ 1948 בבודפשט) הוא מתמטיקאי הונגרי, הידוע בעיקר בזכות עבודותיו בקומבינטוריקה, שעליהן קיבל את פרס וולף.
ביוגרפיה
כשהיה תלמיד תיכון זכה לובאס במדליית זהב באולימפיאדת המתמטיקה הבינלאומית (בשנים 1964, 1965 ו-1966). הוא סיים דוקטורט במתמטיקה בשנת 1970 באקדמיה ההונגרית למדעים, בהנחיית טיבור גאלאי. משנת 1990 שימש לובאס כפרופסור באוניברסיטת ייל והיה חבר במעבדות המחקר של מיקרוסופט עד שנת 2006. כיום הוא ראש המחלקה למתמטיקה באוניברסיטת בודפשט.
בשנת 1978 הוכיח את השערת קנזר בתורת הגרפים באמצעות משפט בורסוק-אולם הטופולוגי. צעד מפתיע זה נחשב לראשיתו של ענף הקומבינטוריקה הטופולוגית.
בשנת 1982 זכה בפרס פולקרסון עם עמיתים נוספים.
בשנת 2001 זכה בפרס גדל על עבודה משותפת עם קבוצת מדעני מחשב שהובילה לפיתוח משפט ה-PCP.
בשנת 2006 זכה בפרס ג'ון פון נוימן.
בשנים 2007–2010 שימש לובאס כנשיא האיחוד המתמטי הבינלאומי (IMU). הוא קיבל את פרס בויאי בשנת 2007, ונבחר כחבר בחברה המדעית המלכותית השוודית. הוא זכה גם בחברות כבוד בחברה המתמטית של לונדון. בשנת 2010 זכה בפרס קיוטו על תרומתו למדעי המתמטיקה בתחום אלגוריתמי מיטוב בדידים.
בשנת 2012 זכה בשנית בפרס פולקרסון.
בשנת 2021 זכה בפרס אבל (יחד עם אבי ויגדרזון).
אנסיפרום
אנסיפרום היא להקת פולק מטאל מהלסינקי שבפינלנד.
היסטוריה
אנסיפרום נוסדה ב-1995 על ידי מרקוס טויונן (גיטרה חשמלית), סאולי סבוליינן (גיטרה בס) וקימו מייטינן (תופים). שם הלהקה לקוח מהשפה הלטינית ופירושו "חוגר חרב". ב-1996 הצטרף ללהקה יארי מאנפה, בגיטרה ובשירה). הדמו הראשון של הלהקה אשר הכיל שלושה שירים יצא בשנת 1997.
בשנת 1998 עזבו סאולי וקימו את הלהקה והוחלפו באחיו של קימו, יוקה-פקה, ואוליבר פוקין. ב-1999 יצאו עוד שני דמואים אשר הכילו תשעה שירים, ובשנת 2000 חתמו על חוזה עם ספיינפארם רקורדס (Spinefarm Records) והחלו לעבוד על האלבום המלא הראשון שלהם Ensiferum שיצא באוגוסט 2001. באותה שנה הצטרפה ללהקה מייו אנהו (קלידים).
ב-2003 סיימו את העבודה על האלבום המלא השני Iron. יארי עזב את הלהקה כדי לעבוד על הפרויקט שלו, וינטרסן. לסיבוב ההופעות אשר תוכנן עם פינטרול, הצטרף פטרי לינדרוס מנורת'ר ללהקה כדי להחליף את יארי בגיטרה ובשירה, ולאחר הסיבוב החליט להישאר בלהקה באופן קבוע. בדצמבר 2004 החליט יוקה לעזוב את הלהקה והוא הוחלף על ידי סמי הינקה על הבס. אוליבר עזב ב-2005 והוחלף על ידי יאנה פרוויאנן בתופים.
ב-10 בספטמבר 2007 הודיעה הקלידנית מייו אנהו על פרישתה מהלהקה (מכתב הפרישה). היא הוחלפה על ידי אמי סילבנוינן, שמלווה את ההופעה בסיבובי ההופעות.
ב-5 בנובמבר 2010 הגיעה הלהקה להופעה הראשונה שלה בישראל. ההופעה התקיימה במועדון "הבארבי" בתל אביב. היא כללה שירים מכל האלבומים של "Ensiferum" מאלבום הדמו הראשון שיצא ועד לאלבום "From Afar"
מידה הטלתית
באנליזה פונקציונלית, מידה \mathcal{H}-הטלתית (או פשוט "מידה הטלתית", ובאנגלית: Projection-valued measure) היא העתקה המוגדרת על תתי-קבוצות מסוימות של קבוצה נתונה, כך שעבור כל תת-קבוצה מביניהן ההעתקה מחזירה אופרטור הטלה צמוד עצמית על מרחב הילברט קבוע \mathcal{H}. מידות הטלתיות משמשות כדי לבטא תוצאות בתורה הספקטרלית, כדוגמת משפט הפירוק הספקטרלי לאופרטורים צמודים עצמית. מידות הטלתיות מהווה מעין הכללה של מידות מרוכבות.
הגדרה פורמלית
יהי \mathcal{H} מרחב הילברט ונסמן ב- את קבוצת כל האופרטורים הליניאריים החסומים מ-\mathcal{H} ל-\mathcal{H}. יהי מרחב מדיד. מידה \mathcal{H}-הטלתית על היא העתקה  המקיימת את התכונות הבאות:
כאשר ההתכנסות באגף ימין היא בטופולוגיה האופרטורית החזקה (כלומר, נקודתית).
תכונה 4 למעשה נגררת מתכונות 1-3, אך נהוג לציין אותה כחלק מההגדרה.
דוגמה: אם הוא מרחב מידה, נבחר  (ראו מרחב Lp) ונגדיר, כאשר \chi_{E} היא הפונקציה המציינת של E והכפל באגף ימין הוא נקודתית. אז P היא מידה \mathcal{H}-הטלתית על. זוהי דוגמה מרכזית מאוד לאנליזה ספקטרלית מכיוון שמשפט הפירוק הספקטרלי באחד מגרסאותיו (הידועה כ'משפט הפירוק הספקטרלי בצורת מידה הטלתית') מוכיח קיום התאמה חד-חד-ערכית ועל בין אופרטורים חסומים וצמודים לעצמם לבין המידות הספקטרליות הנוצרות כפי שמתואר בדוגמה. הכללה של הצורה הזאת לאופרטורים לא חסומים היא התוצאה המרכזית ביותר בחקר אופרטורים לא חסומים על מרחבי הילברט.
תכונות נוספות של מידות הטלתיות
אם P היא מידה \mathcal{H}-הטלתית על ו-u,v הם וקטורים ב-\mathcal{H}, ההעתקה  מגדירה מידה מרוכבת רגילה על. ההתאמה היא "מכפלה פנימית מידתית" במובן הבא: זוהי תבנית ססקווילינארית המחזירה ערכים ב- (מרחב כל המידות המרוכבות על המרחב המדיד ), מתקיים  לכל  ו-P_{v,v} היא מידה חיובית (סופית) לכל. בנוסף לכך, מידת ההשתנות הכוללת של P_{v,v} היא, על פי הגדרה,.
אם \Omega הוא מרחב טופולוגי ו-\mathcal{M} היא אלגברת בורל שלו, אומרים ש-P היא רגולרית אם כל אחת מהמידות המרוכבות P_{u,v} היא רגולרית. באופן שקול, P היא רגולרית אם מתקיים לכל קבוצת בורל E.
בדוגמה שהוזכרה קודם לכן, מתקיים לכל  ואם \mu היא מידה רגולרית, אז כל המידות P_{f,g} הן רגולריות ולכן המידה P היא רגולרית.
אינטגרציה ביחס למידה הטלתית
תהי f פונקציה מרוכבת חסומה ו-\mathcal{M}-מדידה על \Omega. אז ניתן להגדיר את האינטגרל של f ביחס ל-P באופן הבא: תחילה מראים שמתקיים לכל, כאשר  היא נורמת הסופרמום של f. מכאן מסיקים שהתבנית הססקווילינארית  היא חסומה ולכן לפי משפט ההצגה של ריס, קיים אופרטור ליניארי חסום יחיד  (התלוי ב-f) כך ש- לכל. נאמר ש-T הוא האינטגרל של f ביחס ל-P ונסמן. אם כן, הוא האופרטור הליניארי החסום היחיד על \mathcal{H} המקיים את השוויון  לכל.
ניתן להגדיר את האינטגרל ביחס למידה הטלתית גם בדרך הקונסטרוקטיבית הבאה. אם הפונקציה f היא פונקציה פשוטה מדידה, נרשום אותה בצורה עבור מספרים מרוכבים  וקבוצות זרות בזוגות. במקרה זה נגדיר. מתורת המידה ידוע שכל פונקציה מרוכבת מדידה וחסומה על \Omega היא גבול במידה שווה של סדרת פונקציות פשוטות. לכן אם f היא פונקציה כזו ו- היא סדרת פונקציות פשוטות המתכנסת אליה במידה שווה, נגדיר, כאשר הגבול הוא בטופולוגיה הנורמית על \mathcal{H} (ניתן להוכיח שהוא אכן קיים ובלתי תלוי בבחירת סדרת הפונקציות המתכנסת ל-f). שתי הגדרות אלה ל- הן שקולות.
עבור הדוגמה שהוזכרה בתחילת הערך, קל לחשב ולראות ש- לכל f מרוכבת מדידה וחסומה ו-.
תכונות האינטגרל
משפט: תהי P מידה \mathcal{H}-הטלתית על ונסמן ב- את מרחב כל הפונקציות המרוכבות המדידות והחסומות על \Omega. זוהי אלגברת סי כוכב ביחס לפעולות הנקודתיות של חיבור, כפל בסקלר, כפל והצמדה מרוכבת וביחס לנורמת הסופרמום. אז ההעתקה היא הומומורפיזם של אלגבראות כוכב מ- ל-, כלומר:
המשפטים הרגילים הנוגעים לאינטגרל לבג עדיין נכונים גם בהקשר זה, אם מנסחים אותם נכון. לדוגמה:
המבנה של מידות הטלתיות
תורת המבנה של מידות הטלתיות שואפת לייחס קבוצת אינווריאנטות לכל מידה הטלתית אשר מאפיינת אותה לחלוטין עד כדי דמיון אוניטרי. המוטיבציה למציאת אינווריאנטות שכאלה נובעת מהתפקיד שמידות הטלתיות משחקות בתורה הספקטרלית, בה מייצגים אופרטורים נורמליים כאופרטורי אינטגרציה ביחס למידה הטלתית. אפיון של מחלקת המידות ההטלתיות עד כדי דמיון אוניטרי נותן כלי לבדיקה אם שני אופרטורים נורמליים על מרחב הילברט הם דומים אוניטרית (לפרטים נוספים, ראו משפט הפירוק הספקטרלי).
האפיון המדובר ניתן על ידי משפט האן-הלינגר, הקרוי על שמם של האנס האן וארנסט הלינגר. למשפט יש שני נוסחים ונציג את שניהם. כדי להימנע מקשיים טכניים, נציג את המשפט במקרה בו המידה ההטלתית פועלת על מרחב הילברט מרוכב וספרבילי. נשתמש בסימון \mu \ll \nu, כאשר \mu ו-\nu הן מידות חיוביות על אותו מרחב מדיד, אם \mu היא רציפה בהחלט ביחס ל-\nu, כלומר אם לכל קבוצה מדידה E. אם מתקיים \mu \ll \nu וגם \nu \ll \mu, נאמר ש-\mu ו-\nu הן מידות שקולות ונסמן. פירוש הדבר הוא של-\mu ו-\nu יש את אותן קבוצות ממידה אפס. זהו יחס שקילות ומחלקת השקילות של \mu ביחס זה תסומן.
משפט האן-הלינגר (נוסח ראשון): תהי P מידה \mathcal{H}-הטלתית על מרחב מדיד ונניח ש-\mathcal{H} הוא מרחב הילברט מרוכב ספרבילי. אזי קיימת סדרה של מידות חיוביות סופיות על  והעתקה אוניטרית  כך ש- לכל  ולכל. אם היא סדרה נוספת של מידות חיוביות סופיות עם התכונה לעיל (כלומר, קיימת עבורה העתקה אוניטרית  כך ש- לכל  ולכל ), אז לכל n \ge 1, המידות \mu_n ו-\nu_n הן שקולות.
מהוכחת המשפט גם נובע שהמחלקה המתאימה למידה P היא טיפוס ספקטרלי מקסימלי עבור P. בכך לומר ש- עבור איזשהו  ומתקיים  לכל.
לצורך הצגת הנוסח השני של משפט האן-הלינגר, נגדיר קודם מספר מושגים:
אם כן, סדרת המחלקות המיוחסת ל-P במשפט האן-הלינגר היא אינווריאנטה של P המאפיינת אותה לחלוטין עד כדי דמיון אוניטרי. בתורה הספקטרלית נעשה שימוש במושגים הבאים באופן שכיח:
טום לרר
תומאס אנדרו "טום" לרר (באנגלית: Thomas Andrew "Tom" Lehrer; נולד ב-9 באפריל 1928) הוא זמר-יוצר, משורר ומלחין, סאטיריקן, פסנתרן ומתמטיקאי יהודי-אמריקאי, הידוע בשיריו ההומוריסטיים ובהופעותיו הקומיות בתחילת שנות ה־60.
האקדמיה
לרר קיבל תואר ראשון במתמטיקה (בהצטיינות יתרה) באוניברסיטת הרווארד בשנת 1947, בגיל 18 ונבחר כחבר אחוות פי בטא קפא. שנה לאחר מכן קיבל תואר שני. הוא לימד בהארוורד, MIT ובמכללת ולסלי. הוא נשאר בהרווארד לתוכנית הדוקטורט, עם הפסקות לקריירה המוזיקלית שלו ולעבודה כחוקר במעבדה הלאומית לוס אלמוס שבניו מקסיקו. הוא התגייס לצבא האמריקאי משנת 1955 עד 1957, ועבד ב-NSA. כל ההתנסויות האלה הפכו במרוצת השנים לשירים.
ב-1960 חזר להארוורד, אך לא סיים את הדוקטורט שלו מעולם. ב־1972 הצטרף לסגל אוניברסיטת קליפורניה בסנטה קרוז ולימד קורס מבוא בפקולטה למדעי הרוח בשם "טבעה של המתמטיקה" ("The Nature of Mathematics") או כפי שהוא כינה אותו, "מתמטיקה לטנורים" ("Math for Tenors"). הוא גם לימד קורס בתיאטרון מוזיקלי. השמועה הייתה כי בשנים מאוחרות יותר לימד קורסים אלה תחת שם בדוי וגירש מהם את כל מי שקרא לו בשמו האמיתי, כשמטרתו הייתה להפיץ שמועות על מותו ולצוץ יום אחד ולהכריז כי "השמועות על מותי היו מוקדמות מדי" (ציטוט של מארק טוויין).
המוזיקה
על סמך הצלחת ההופעות, לרר הקדיש זמן להקלטות אולפן של האלבום Songs by Tom Lehrer שנמכר בהזמנה בדואר. ללא מימון או פרסום, האלבום הצליח באמצעות שמועות מפה לאוזן. על סמך זאת, יצא לרר לסיבוב הופעות נוסף, וגם הקליט אלבום נוסף בשתי גרסאות: More Songs by Tom Lehrer היה גרסת אולפן, בעוד ש־An Evening Wasted With Tom Lehrer היה הקלטה חיה של הופעה, ובו כל שיר הופיע עם הקדמה קצרה (פחות או יותר) לקהל.
בשנות ה־60 המוקדמות, פרש מסיבובי ההופעות, אותם תיעב, ונשכר ככותב שירים לתוכנית סאטירה בשם That Was The Week That Was. רבים משיריו בתקופה זו היו פוליטיים, ותקפו נושאים שעמדו בראש הפרק כמו זיהום אוויר, גזענות, מיליטנטיות אמריקאית והתחמשות גרעינית, כולם באותה סאטירה חדה ומשעשעת של שיריו עד אותה העת. מגוון שירים מאלו הופיעו באלבומו That Was The Year That Was.
השמועה מספרת כי בהופעתו האחרונה התחיל לשיר את Fight Fiercely, Harvard מהבית השני. הוא הבין את טעותו, הפסיק, והתחיל לנגן שוב. שוב הוא התחיל לשיר מהבית השני. הוא התרגז, וזעף על הקהל, "אתם ממילא יודעים את זה יותר טוב ממני," וביטל את שאר הופעותיו עקב היותו סנילי מדי.
אגדה נוספת מספרת כי הפסיק לכתוב סאטירה פוליטית כשהנרי קיסינג'ר קיבל את פרס נובל לשלום ב־1973. לרר צוטט באומרו כי הענקת הפרס לקיסינג'ר הפכה את הסאטירה הפוליטית לחסרת-רלוונטיות. הוא גם טען כי הפסיק לכתוב סאטירה מספר שנים לפני כן.
השנים שאחרי
בתחילת שנות ה־80, מפיק מחזות הזמר קמרון מקינטוש העלה לבמה את ההצגה Tom Foolery בלונדון. Tom Foolery הייתה אוסף של שיריו של לרר, והייתה להצלחה מסחררת. לרר תמך בהצגה, ואף שכתב מספר שירים עבורה.
בשנת 1998, בחגיגת 30 שנה להפקותיו של קמרון מקינטוש, הסכים לרר להופיע באופן חד פעמי ומפתיע ביותר למעריציו עם שירו Poisoning Pigeons in the Park. הוא הוסע אל הבמה על פסנתר נוסע, ודיבר על מקינטוש ויצירת Tom Foolery, בסגנון ההקדמות לשירים מהופעותיו 30 שנה לפני כן. הוא אמר: <blockquote style="border: 1px solid blue; padding: 2em;"> Tom Foolery was a huge success. And after Tom Foolery came Cats, and the combined profits of Tom Foolery and Cats made him a very wealthy man. And as I went from adolesence to senility, hoping to bypass maturity, he went from rags to riches. But as someone who knew him way back when, I can say he had exquisite taste in rags.
בשנת 2000, חברת Rhino Entertainment הוציאה אלבום כפול בשם The Remains of Tom Lehrer. הוא כלל גרסאות מוקלטות וחיות משני אלבומיו הראשונים, That Was The Year That Was, והשירים שכתב עבור The Electric Company, וכן חומרים שלא פורסמו מעולם. האלבום כלל חוברת עם המילים לכל השירים והקדמה על ידי Dr. Demento.
באוקטובר 2020 הודיע לרר באתר האינטרנט שלו כי כל מילות השירים שכתב אשר מופיעות באתר מותרות להורדה חופשית כאילו היו נחלת הכלל עד 31 בדצמבר 2024.
טריוויה נוספת
בזמן הופעותיו נהג לרר לצטט משפטים מהביקורות השליליות על שיריו. דוגמאות אלה הגיעו לעטיפות אלבומיו:
<blockquote style="border: 1px solid blue; padding: 2em;">
רשימת אלבומים
שירים רבים נוספים שחוברו על ידי לרר מבוצעים על ידי אנשים אחרים ב־That Was "That Was The Week That Was" שיצא ב-1981.
טום לרר בעברית
טום לרר תורגם לעברית על ידי מספר מתרגמים ובהם: קובי לוריא, דן אלמגור, יהונתן גפן ונתן אלתרמן.
"בלדה אירית" ("The Irish ballad") תורגם על ידי אלתרמן ולוריא. השיר, בתרגום האחרון, בוצע על ידי שלישיית פיקוד צפון - חוה אלברשטיין, חיותה דביר ומירי פליקס ב-1966. באותו מופע שרו השלישייה גם את "שיריטיטים" בתרגום דידי מנוסי.
"טנגו מזוכיסטי" תורגם על ידי דן אלמגור ובוצע על ידי יהורם גאון ב-1969.
לוריא עיבד שירים שתרגם למחזמר "פצצת תום" (תרגום של משחק המילים TomFoolery). המופע, בכיכובו של דורי בן זאב ובהשתתפותו של איקה זהר, הוצג ב-1987. יזם וביים דן רונן.
תרגומיו של לוריא יצאו לאור בספר "שירים של טום לרר" ובדיסק "שירים ועוד שירים של טום לרר".
תיאטרון בית לסין העלה מופע שנקרא "אמנים שרים טום לרר" על פי תרגומי יהונתן גפן.
בשנת 2006 העלה תיאטרון הספרייה של בית צבי "ערב שירי טום לרר" בבימוי משה קפטן ודוקי עצמון.
חן אמסלם-זגורי
חן אמסלם-זגורי (נולדה ב-20 בינואר 1991) היא שחקנית ישראלית.
ביוגרפיה
נולדה וגדלה בעפולה למשפחה ממוצא מרוקאי. בנעוריה למדה בתיכון במגמת תיאטרון.
בצה"ל שירתה בלהקת חיל התקשוב. לאחר שחרורה מהצבא למדה "משחק מול מצלמה" בניהולה של גלית רוזנשטיין, למדה בסטודיו למשחק של יורם לוינשטיין, ופרשה לאחר כמה חודשים לטובת תפקידה ב"זגורי אימפריה".
קריירה מקצועית
במהלך לימודי המשחק בשנת 2012 השתתפה גם בסרט סטודנטים קצר בשם "אזעקת שווא", בבימויה של גבי ירקוני. הסרט השתתף בפסטיבל הסרטים הבינלאומי בחיפה, בקטגוריית הסרטים הקצרים. בנוסף, שיחקה אמסלם במחזמר "קרן אור", בבימויה של הדר גלרון ובאופרה "שיקוי אהבה", בבימויו של דני ארליך.
בשנת 2014 החלה לשחק בסדרת הדרמה המצליחה "זגורי אימפריה", ששודרה בערוץ HOT3, את דמותה של אבישג זגורי.
בשנת 2015 החלה להופיע בתוכנית הקומית "מלחמת המינים" המשודרת בערוץ 13 ולשחק בתפקיד "שילה" במחזמר "שיער", שהועלה בתיאטרון הקאמרי.
בראשית שנת 2016 החלה לגלם את תפקיד "מרי" בהצגה "חצוצרה בואדי" שעלתה בתיאטרון חיפה. ואת רעות בעונתה השנייה של דרמת הפשע "פצועים בראש" אשר עלתה לשידור בינואר 2016 ב-HOT. בשנה זו שיחקה גם בסדרת הרשת הקומית "הרוסים".
בשנת 2017 כיכבה בסרט הקולנוע "מכתוב" בבימוים של חנן סביון וגיא עמיר שגם משחקים בסרט, ובקומדיה הרומנטית "ואז היא הגיעה" סרטו של רועי פלורנטין על פי תסריט של שי להב.
בשנת 2018 גילמה את מאיה, אחת מנשותיו של ראש הכת שבתאי צדיק בסדרת הדרמה "הרמון", ששודרה בערוץ רשת 13. בסדרה "שלטון הצללים" גילמה את דמותה של מורן, ובסדרת הרשת "לא הכל ורוד" גילמה את גיסתו של תום. מאותה שנה החלה גם לשחק בתפקיד הראשי את דמותה של הפרקליטה מרסל בן-דוד, בסדרת הדרמה "פמת"א", ששודרה בערוץ כאן 11. בחנוכה 2018 השתתפה בהצגה "שובם של המכבים", לצדם של רוני דלומי, עוז זהבי, מייקל לואיס ואגם בוחבוט.
ב-2020 החלה לשחק בתפקיד הראשי את דמותה של אתי אלון בסדרה "אתי אלון – האישה שגנבה 250 מיליון", ששודרה בקשת 12. באותו החודש הוציאה את סינגל הבכורה שלה, "ככה זה", במסגרת הפרויקט "המחברת של אליה" של הפזמונאי אליה רוסיליו.
באוגוסט 2021 יצא לאקרנים הסרט "פול ספיד", בו גילמה את יעל. באותה שנה גילמה את מיכל, הדמות הראשית במחזמר "לעבור את הקיר" שמבוסס על סרט בעל אותו שם.
בשנת 2022 שיחקה בסרט הקולנוע "בתולים" של הבמאי והתסריטאי מאור זגורי.
היא צפויה לככב בסרט "אמצע החיים".
חיים אישיים
נשואה לבמאי והיוצר מאור זגורי, אותו פגשה במהלך צילומי סדרת הטלוויזיה "זגורי אימפריה". הם נישאו ב-3 באוקטובר 2017. ב-12 באפריל 2019 נולדה בתם הבכורה. ב-16 במאי 2022 נולד בנם.
מסע בין כוכבים: הסדרה המקורית - דמויות
ניוטה או'הורה
ניוטה או'הורה, בגילומה של השחקנית נישל ניקולס, היא קצינת הקשר הראשית על ספינת החלל אנטרפרייז תחת פיקודו של קפטן קירק ב"מסע בין כוכבים: הסדרה המקורית". בסרט "מסע בין כוכבים: הסרט" היא מקודמת מדרגת לוטננט לדרגת לוטננט-קומנדר, ובסרט "מסע בין כוכבים 2: זעמו של חאן" לדרגת קומנדר.
וילארד דקר
וילארד דקר, בגילומו של השחקן סטיבן קולינס, בנו של קומודור מאט דקר, הוא קפטן ספינת החלל אנטרפרייז, לפני שערק משירותו בצי הכוכבים והצטרף אל ויג'ר. דמותו של דקר פותחה במקור עבור סדרת הטלוויזיה "Star Trek: Phase II", עד אשר פרויקט זה הפך לסרט הקולנוע "מסע בין כוכבים: הסרט". חלק מהאלמנטים של דמות זו דומים לאלה של ויליאם רייקר, השני בפיקוד על האנטרפרייז-D ב-"מסע בין כוכבים: הדור הבא".
ג'יליאן טיילור
ד"ר ג'יליאן טיילור, בגילומה של השחקנית קת'רין היקס, היא ביולוגית על כדור הארץ של המאה ה-20 המופיעה בסרט "מסע בין כוכבים 4: השיבה הביתה". טיילור מתאהבת בקפטן קירק, וחוזרת איתו אל המאה ה-23.
ההשראה לדמותה של טיילור באה מביולוגית שהשתתפה בסרט תיעודי של נשיונל ג'יאוגרפיק על לווייתנים.
קלארק טרל
קלארק טרל, בגילומו של השחקן פול וינפילד, הוא הקפטן של ספינת החלל רילאיינט. טרל מוצא עצמו תחת שליטתו של חאן נוניאן סינג, כתוצאה מהחדרת צלופח סטי אל תוך ראשו. כאשר חאן מורה לו להרוג את אדמירל קירק, במקום לרצוח את הקולגה שלו - קצין צי הכוכבים, טרל מתאבד.
דייוויד מרקוס
דייוויד מרקוס, בגילומו של השחקן מריט באטריק, הוא בנם של ג'יימס ט' קירק וקרול מרקוס. הוא עבד על פיתוח מכשיר ה-"ג'נסיס". דייוויד נהרג על ידי הקלינגונים על פני כוכב הלכת המכונה "ג'נסיס".
קרול מרקוס
קרול מרקוס, בגילומה של השחקנית ביבי בש, היא בתם של אלכסנדר מרקוס ו-וולאס. הייתה ביחסים עם ג'יימס קירק והולידה מתוכם את דייוויד מרקוס. משמשת כמדענית ועבדה ביחד עם בנה על פיתוח מכשיר ה-"ג'נסיס".
ג'ורג' סמואל קירק
ג'ורג' סמואל "סאם" קירק היה אחיו של ג'יימס קירק, שנהרג על ידי טפיל מעופף בפרק "Operation: annihilate!". עיסוקו היה ביולוג בכוכב דנבה.
קור
קור, בגילומו של השחקן ג'ון קוליקוס, הוא הקלינגון הראשון שהופיע אי פעם ב-"מסע בין כוכבים". הוא הופיע לראשונה בסדרה "מסע בין כוכבים: הסדרה המקורית", כאנטגוניסט לקפטן קירק. קומנדר קור שלט במשך זמן קצר על כוכב הלכת אורגניה, כמושל הצבאי. מספר שנים מאוחר יותר, ספינתו של קור, ה-"Klothos", אבדה במשולש הדלתא, אך הצליחה להימלט משם, בעזרתה של האנטרפרייז.
ג'יימס דוהאן דיבב את דמותו של קור בסדרת האנימציה.
ג'ון קוליקוס חזר לגלם את דמותו של קור בשלושה מפרקי "מסע בין כוכבים: חלל עמוק 9", כחברם של קורזון דקס, ולאחר מכן ג'דזיה ואזרי. קור נהרג בקרב מפואר, כאשר שימש כפיתיון על מנת להרחיק ספינת ג'מהדאר, ובכך לאפשר לשאר צי הספינות הקלינגוני להימלט (הפרק "Once More Unto the Breach").
האקדמיה האמריקאית לקולנוע
האקדמיה האמריקאית לקולנוע (באנגלית: Academy of Motion Picture Arts and Sciences, בראשי תיבות: AMPAS, בתרגום לעברית: האקדמיה לאמנויות ומדעי הקולנוע) היא ארגון מקצועי לשם כבוד, המוקדש לקידום האמנות והמדע של סרטי הקולנוע.
האקדמיה מורכבת ממעל ל-6,000 מומחים בתחום הקולנוע. מקום מושבם של רוב חברי האקדמיה בארצות הברית, אבל ההצטרפות אליה פתוחה לכל אנשי תעשיית הסרטים בעלי הכישורים הדרושים מכל העולם. ב-2004 רשימת החברים באקדמיה כוללת אנשי מקצוע בתחום הקולנוע מ-36 מדינות.
האקדמיה ידועה בעיקר בעריכת טקס חלוקת פרסי אוסקר השנתי.
החל מאוגוסט 2022 נשיאת האקדמיה היא מפיקת הקולנוע ג'נט יאנג. היא האישה הרביעית שמכהנת בתפקיד מאז ייסוד האקדמיה, והראשונה ממוצא אסיאתי (יאנג סינית במוצאה). ב-7 ביוני 2022 בחר חבר הנאמנים של האקדמיה בביל קריימר לתפקיד המנהל הכללי של האקדמיה, במקום המנכ"לית הפורשת, דון הדסון . קריימר, המכהן גם כנשיא ומנהל מוזיאון האקדמיה לקולנוע, היה אמור להתחיל את כהונתו, על פי ההחלטה המקורית, ב-18 ביולי 2022, אך המועד הוקדם, והוא נכנס לתפקיד ב-1 ביולי, עם תחילת שנת הכספים. באותו מועד עזבה כריסטין סימונס  את תפקיד מנהלת התפעול  של האקדמיה, מבלי שנמסרה זהות המחליפ/ה.